# **Referat af repræsentantskabsmøde** **onsdag den 21. marts 2018**

Efter velkomst af formanden Jørgen Jørgensen indledte Pia Agerskov fra Talentspejderne i Tårnby. Et spændende projekt, der i samarbejde med virksomheder og foreninger hjælper unge mennesker til at finde lige netop deres ”talenter”. Til dette har man brug for voksne mentorer og Pia appellerede til alle om at sprede budskabet i vores netværk. Har man lyst at være mentor for et ungt menneske er der allerede mulighed for at komme på et Mentor Kursus onsdag den 11. april fra kl. 8:30 til kl. 15:00 på PUC på Gammel Kirkevej.

Yderligere materiale udsendes fra Fælleskontoret.

Herefter fortalte Skolekonsulent i Tårnby Kommune Caroline Lund om at hun havde været inviteret til bestyrelsesmøde i KTIS med henblik på et kommende samarbejde. Dette møde resulterede i, at man ville samarbejde om ”Tårnby i Bevægelse” i Sundhedsugen uge 41 samt undersøge muligheden for at etablere Eliteklasser i Tårnby Kommune eventuelt med fortsættelse på Tårnby Gymnasium. Eliteklasser er for elever med et helt særligt talent for sport, der plejes samtidig med at skolen passes.

I ”Tårnby i Bevægelse” kan idrætsforeningerne tilbyde undervisningsaktiviteter på de fire første dage i uge 41. Caroline har udarbejdet en oversigt samt en skabelon som skal returneres senest den 25. maj. Man er meget velkommen til at kontakte Caroline på: Mobil: 2231 0201 eller på mail: [clu.bk@taarnby.dk](mailto:clu.bk@taarnby.dk) Materialet udsendes til alle via Fælleskontoret.

#### Referat:

1. **Valg af dirigent, herefter navneopråb**Christian Bærensen blev valg som dirigent. Der var 20 klubber repræsenteret, 26 stemmeberettigede medlemmer, samt Henrik Zimino, Jens Lauridsen og to gæster.

1. **Beretning:** Formanden aflagde sin beretning: *”Jeg vil godt starte med at byde vores kommunale repræsentanter samt alle jer klubrepræsentanter velkommen til repræsentantskabsmødet.   
     
   I KTIS afholder vi nogle møder, hvor vi drøfter, hvad vi kan hjælpe foreningerne med, hvis der opstår nogle problemer ude på anlæggene. Det er ikke så mange, vi hører fra. Så jeg går ud fra at alt fungerer fint. Jeg har flere gange nævnt, at vi har gode forhold omkring vores anlæg, og at de ansatte på anlæggene er yderst flinke og hjælpsomme.   
     
   I kulturafdelingen sidder Tom og Lars som ligeledes hjælper foreningerne, hvis de løber ind i problemer. I år fik vi nyt booking system, som vi har været på kursus i på biblioteket og er blevet undervist i. Hvis der er nogen af foreningerne som stadig ikke er klare på systemet, så meddel det. Så laver KTIS og TFR et kursus sammen.   
     
   Vi har afholdt et politikermøde i forbindelse med valget. Det blev afholdt på Tårnby Skole. Der kom 70 deltagere. Vi havde lånt en udefra til at styre mødet, og det gik fint. Der var ingen politikere som lovede noget, men man lagde nogle visioner frem, så som love større inddragelse til brugerne. Tilskudsordninger i 2018 samt kursusmidler skal drøftes i KTIS og TFR. Flere kunst baner, udeareal ved den nye svømmehal. Petanquehal på Vestamager, vedligeholdelsesplaner mm. Vi opfattede det som en fin aften med god stemning.   
     
   Vi har i kommunen haft 3 udvalg, nemlig voksenudvalget, foreningsudvalget, samt folkeoplysningsudvalget. De er nu slået sammen til et udvalg. Folkeoplysningsudvalget. I foreningsudvalget sad Winnie som formand, så tak til Winnie. Vi syntes, at hun har gjort det godt med fint samarbejde. Efter valget har vi så fået ny formand. Henrik Zimino, som vi forventer et lige så godt samarbejde med.   
     
   Bestyrelsesdrøftelser:  
   Svømmehal sm nu er besluttet, vi venter så bare på at se den færdigt.   
   Petanquebaner med hal, venter vi svar på.   
   Skøjtehal venter vi svar på.   
   Skole reform er i gang.   
   Foreningsleder weekend har vi ansøgt om, men da man i udvalget gik imod, har vi trukket vores ansøgning tilbage.   
     
   I det nye folkeoplysningsudvalg har vi ved vores nye formand Henrik Zimino allerede fra start fået flere opgaver som skal undersøges og arbejdes videre med. Det drejer sig om tilskudsregler, lokale regler, nye foreninger, samt meget andet. Det bliver nogle spændende år.   
     
   Vi har da også haft løbende møder i DIF og andre udvalg, hvor vi lytter til hvad der sker i de andre regioner. Hvilke nybyggerier der er på deres planer, hvilke nedskæringer der er på idrætsområderne. Det glædelige for os er, at der ikke bliver taget af vores tilskud, men det bliver heller ikke forhøjet.   
     
   Vi afholder kurser igennem Kai (RIH) og de er ganske gratis, så er der et kursus jeres forening gerne vil have, så sig det til KTIS og vi sørger for at få det oprette. De sidste kurser har vi haft i svømmehallen, og de er forløbet godt.   
     
   På Tårnby Bladet går det fint. Det er godt nok de samme folk som laver et stort arbejde omkring bladet. Der er altid være plads til flere, som har lyst til at lære at lave blad. Det er bare en aftale med Terkel på bladet.   
     
   I Foreningsrådet sidder Michael som udfører et stort arbejde for foreningerne. Det er ham som sender nyhedsbreve om forskellige arrangementer som foregår i kommunen. Det sidste nyhedsbrev oplyser os om, at man politisk på genbrugspladsen i Kirstinehøj kunne etablere en byttecentral. Der er jo mange effekter, som bliver smidt ud, der kunne gøre gavn andre steder. Der er allerede nogle organisationer, som har budt ind på denne gode ide, men man vil dog lige spørge foreningerne, om det også var noget for dem. Der er selvfølgelig en masse praktiske ting, som skal afklares, men i første omgang er spørgsmålet om det har nogen interesse. Det er også ham som husker jer på ansøgningsfrister så de i de fleste tilfælde kommer ind til tiden. Foreningerne kan også få trykt blade, plakater og meget andet. Henvend jer til Michael så bliver det også ordnet. Han udfører et stort arbejde.   
     
   Vi har også været repræsenteret ved stævner-jubilæer og er altid villige til at repræsentere KTIS ved diverse arrangementer, hvis det ønskes.   
     
   Vores Idrætspriser vil blive overrakt på rådhuset tirsdag den 10. april kl. 18.00 og der vil vi gerne se alle foreningerne møde op og hylde prismodtagerne. De fortjener en sådan hyldest. Der er god mad og drikkevarer så mød nu bare op. Forhåbentlig vil der også være lidt underholdning.   
     
   Afslutning.   
   Til slut vil jeg sige tak til jer alle. Skulle I få nogle ideer, så kom frem med dem, også selvom de er dyre. Vi i KTIS vil hjælpe hvor vi kan. Vi sidder der for jeres skyld og vil gerne i dialog med vores politikere, således at vi fremadrettet stadig kan udvikle vores kommune. Vi vil gerne være nr.1 blandt kommunerne.   
     
   Stor tak til vores kommunale repræsentanter, Kulturafdelingen samt bestyrelsen for et godt samarbejde i året som er gået.”*Beretningen blev herefter godkendt.
2. **Regnskab:** godkendt: se vedhæftede regnskab
3. **Fastsættelse af kontingenter:** uændret 200 kr.
4. **Orientering om idrætspriser:** Prisoverrækkelse tirsdag den 10. april 2018 kl. 18
5. **Indkomne forslag:** Ingen
6. **Optagelse af nye medlemmer:** Ingen
7. **Valg ifølge love:**

Næstformand: Johannes Jensen

Kasserer: Vibeke Pless

Bestyrelsesmedlem: Christian Bærensen

2 Revisorer: Ole Gemünthe og Frank Larsen

1 Revisorsuppleant: Jørgen Larsen

**Valg af 3 repræsentanter samt 1 suppleant til idrætspris komiteen:**

* Jan Urban Hansen • David Nielsen • Jørgen Larsen • suppl: Ole Gjedved

**De øvrige medlemmer er**: KTIS formand, det valgte folkeoplysningsudvalgsmedlem samt den kommunale repræsentant

**Valg i forbindelse med kommunalvalget hvert 4. år (2017)**

1 folkeoplysningsudvalgsmedlem: Christian Bærensen

KTIS formand er forhåndsvalgt til folkeoplysningsudvalget

1. **Eventuelt**

* Jens Jørgensen fra AB Tårnby havde flere ting han var utilfreds med. Jens blev op fordret til at skrive, hvis det var noget KTIS skulle tage sig af.
* Henrik meddelte, at det pga. vejret havde været nødvendigt at aflyse kampe for at beskytte banerne.
* Hanne Vinter fra Roklubben Øresund oplyste, at der var Havnens Dag i Kastrup Ny Lystbådehavn lørdag den 9. juni hele dagen med fest om aftenen. Samtlige havneklubber deltager. Alle er velkomne.
* Christian Bærensen meddelte, at Tårnby Kommune planlægger en Friluftsfestival til efteråret, hvor foreningerne også kan byde ind med aktiviteter.
* Der blev spurgt ind til om Tårnby havde en bueskytteklub. Svaret var nej, i Sundby. Hvorefter der blev sagt, at det kunne man jo oprette.
* Hvilket fik Henrik til at svare, at det skulle man ikke. Vi får ikke flere penge. Dem vi har skal fordeles, og vi har rigtig mange medlemmer i klubberne fra andre kommuner. Specielt fra København. Mange klubber søger også optagelse i Tårnby Kommune, blandt andet fordi vores faciliteter er bedre. Man skal fremover i det nye folkeoplysningsudvalg til at se på tilskudsordningerne. Hvordan skal pengene fordeles. Skal der kun gives tilskud til Tårnby borgere? Skal der være mindst 50 % Tårnbyborgere for at klubben kan få lokaler i Tårnby kommune? Det er et spændende emne som påvirker os alle.

På vegne af KTIS

Mona Gjedved, sekretær